Snemma árs 2007 , meðan George W. Bush var enn forseti Bandaríkjanna , fóru bandarísk stjórnvöld þess á leit við Íslendinga að taka við föngum frá Guantanamo á Kúbu . Þetta kemur fram í leyniskjölum bandarísku utanríkisþjónustunnar , sem Fréttablaðið hefur undir höndum . Carol van Voorst , sendiherra Bandaríkjanna á Íslandi , ræddi þetta við Valgerði Sverrisdóttur , þáverandi utanríkisráðherra , og Jörund Valtýsson , ráðgjafa í utanríkisráðuneytinu . Valgerður er sögð hafa fagnað því , að fangabúðunum á Kúbu verði lokað þegar fram líða stundir . Hins vegar þurfi íslensk stjórnvöld að hugsa málið áður en svar verði gefið . Endanlegt afsvar berst svo Bandaríkjamönnum þann 29. mars , þar sem Íslendingar segjast hvorki hafa sérfræðikunnáttu né aðstöðu til að taka við föngum frá Guantanmo . Haft er eftir Nikulas Hannigan , ráðgjafa í utanríkisráðuneytinu , að íslensk lög heimili aðeins móttöku flóttamanna í skilningi Flóttamannastofnunar Sameinuðu þjóðanna . „ Sumum til undrunar er Sigfússon að sanna sig sem alvarlegur og ábyrgur fjármálaráðherra , " segir í skýrslu Neils Klopfenstein sendiráðunauts í bandaríska sendiráðinu 4. júní 2009 .